Document ID: /roh_data/filtered/fineweb-2-filterrobots_roh.jsonl.gz/59170

Festas religiusas ma er festas profanas sco anniversaris èn sco mussavias per pudair viver ina vita ch’ha in’impurtanza. Senza quests mussavias pudess esser che nus avessan nagina orientaziun. Quei di il scienzià da religiun Arno Arquint en vita e cretta.
Per viver ensemen dovri structura ed urden.
Senza quests mussavias na savessan nus betg per tge che nus essan qua, tge che fa ora noss esser. Perquai èsi impurtant ch’i dat quests puncts fix che fan endament tge che pudess esser il senn da la vita.
Igl è impurtant per l’uman ch’el sa nua ch’el è, en tge connex, en tge conturn ed er tgi ch’el è e per tge ch’el è.
Igl è il giavisch da l’uman d’avair orientaziun. La dumonda è tgi che dat questa orientaziun. I dovra in consens tranter ils umans che vivan en in context.
Per fortuna avain nus tscherts puncts geografics u il temp che dattan structura. Uschiglio pudess capitar ch’il caos rumpess ora cumplettamain.